International Union of Architects
International Union of Architects (Union internationale des Architectes, eller UIA) er en international NGO-organisation, der repræsenterer over én million arkitekter i 124 lande. International Union of Architects (UIA) blev grundlagt i Lausanne i Schweiz (1948), og hovedkvarteret ligger i Paris. UIA er anerkendt af flere FN-agenturer som værende den eneste organisation inden for sit felt, bl.a. af UNESCO, FN's bosætningsprogram, FN's økonomiske og sociale råd, UNIDO, WHO og WTO.

Prisuddelinger 
Siden 1961 har UIA uddelt fire priser hvert tredje år:
Auguste Perret Prize, for teknologi anvendt til arkitektur.
Sir Patrick Abercrombie Prize, for byplanlægning og regional udvikling.
Jean Tschumi Prize, for arkitekturkritik eller til arkitektuddannelser.
Sir Robert Matthew Prize, til forbedring af kvaliteten af boliger for mennesker.

Blandt tidligere modtagere af Sir Patrick Abercrombie Prize kan nævnes:
1961: Town Planning Service of the City of Stockholm (Sven Markelius og Göran Sidenbladh), Sverige.
1993: Jan Gehl, Danmark.

UIA's guldmedalje 
Siden 1984 har organisationen uddelt en guldmedalje for anerkendelsen af en arkitekt, der har udmærket sig professionelt.''

Internationale konkurrencer 
Organisationen arrangerer ligeledes internationale designkonkurrencer til skabelsen af store arkitektoniske bygningsværker. Det har bl.a. resulteret i opførelsen af:

Centre Georges Pompidou, Paris
Indira Gandhi Centre, New Delhi
Bibliothèque nationale de France, Paris
National Museum of Seoul
Pradomuseet, Madrid 
Operahuset i Sydney

Eksterne henvisninger 

UIA's officielle hjemmeside

Kilder

Arkitektur
Ngo'er